Kvipt

Kvipt er en fjellgård i Birtedalen i Fyresdal i Telemark, nær Setesdal, på om lag 600 meters høyde over havet.Kvipt Gjestagard – Velkommen De eldste bygningene stammer trolig fra begynnelsen av 1600-tallet, men bosettinga går enda lengre tilbake i tid. Gården har status som freda kulturminne.

Gården er gjort om til Kvipt Gjestegard, som tilbyr overnatting, festlokale, keramikkverksted med rosemaling, gårdsmuseum og servering av tradisjonell mat. Gården er tildelt Olavsrosa for opplevelsestilbud av høy standard.

Den 7. desember 2003 viste NRK et program fra Kvipt ved Oddgeir Bruaset i serien «Der ingen skulle tru at nokon kunne bu». Dette er fremdeles tilgjengelig på NRKs multimediasider.

På gårdens grunn finnes en gravhaug og en kullgrop fra jernalderen. Disse er automatisk fredet som arkeologiske kulturminner.

Referanser

Eksterne lenker
 Kvipt Gjestagard
 Olavsrosa – Kvipt 
 Der ingen skulle tru at nokon kunne bu: Kvipt - 07.12.2003

Kategori:Gårder i Telemark
Kategori:Kulturminner i Fyresdal
Kategori:Olavsrosa
Kategori:Byggverk i Fyresdal
Kategori:Bosetninger i Fyresdal
Kategori:Næringsliv i Fyresdal